《采莲女》
元代·黄玠

妾本鸳鸯湖上女，家在鸳鸯湖上住。去年湖上采莲时，将身嫁作商人妇。

商人今年行不归，荷花欲语娇为谁。閒看鸳鸯抛翠菂，颜色如花命如薏。

莲有藕兮藕有丝，郎君白面谁家儿。水烟霏霏日催夕，解后相逢莫相忆。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。